
Esselamu alejkum.  

Da li postoji neka ***[dova](https://pitajucene.com/search/dova/questions/ "Pretraži pitanja o dovama")*** iz Sunneta Allahovog Poslanika, sallallahu alejhi ve sellem, koja se uči prilikom useljenja u novu kuću? Džezakallahu hajren.


* 
* 
* 
* 
* 
* 
* 

 
DOVA PRI USELJENJU U NOVU KUĆU

Alejkumusselam. Od ***[dova](https://pitajucene.com/search/dova/questions/ "Pretraži pitanja o dovama")*** koje su vezane za kuću i stan, prenešeno je u vjerodostojnim hadisima preporučenost učenja Bismile prilikom ulaska u kuću (***[hadis](https://pitajucene.com/search/Hadis/questions/ "Pretraži pitanja o hadisima")*** bilježi Muslim), takođe preporučenost učenja određenih dova prilikom ulaska i izlaska iz kuće. A u slabom hadisu kod Taberanija i preporučenost nazivanja selama prilikom ulaska u kuću, a što je potvrđeno u 61. ajetu sure En-Nur: “A kad ulazite u kuće, vi ukućane njene pozdravite pozdravom od Allaha propisanim, blagoslovljenim i uljudnim.”U vjerodostojnom sunnetu Allahovog Poslanika, sallallahu alejhi ve sellem, nije prenešena nijedna dova ili neki drugi adab prilikom useljenja u kuću. A učenje ili naručivanja uz plaćanje ili bez plaćanja da se uči sura Jasin, Fatiha, hatma ili slično prilikom useljenja u kuću je čista novotarija u vjeri. A novotarije su zabranjene u vjerodostojnim hadisima te ko ih radi čini veliki grijeh, obavezan je prekinuti sa tom praksom i pokajati se. Kaže ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u vjerodostojnom hadisu mutefekun alejhi (Buharija i Muslim) koji se prenosi u rivajetu od Aiše, radijallahu anha: “Ko uvede u ovu našu stvar (vjeru) ono što nije od nje to se odbija”. Takođe, kaže Poslanik, sallallahu alejhi ve sellem: “Čuvajte se novina, jer je svaka novina novotarija (bidat) a svaki bidat je dalalet a svaki dalalet vodi u Vatru”. Bilježi ga Tirmizi i ocijenio ga je vjerodostojnim on, Ibn Redžeb i mnogi ostali muhaddisi. Ve billahi tevfik.


Na pitanje odgovorio: dr. Zijad Ljakic  

Preuzeto sa stranice: <http://www.n-um.com>


